Potrjeni zapisnik

o spremembi Sporazuma med Evropsko gospodarsko skupnostjo in Republiko Romunijo o trgovini s tekstilnimi izdelki

1. Delegaciji Evropske gospodarske skupnosti in Republike Romunije sta se sestali v Bruslju 26., 27. in 30. novembra 1990. Posvetovali sta se v skladu s členom 14 Sporazuma med Evropsko gospodarsko skupnostjo in Romunijo o trgovini s tekstilnimi izdelki, parafiranega 11. julija 1986, ki se je začasno uporabljal od 1. januarja 1987.

2. Namen posvetovanj je bil spremeniti dvostranski Sporazum o trgovini s tekstilnimi izdelki, da bi se vključile določbe, povezane s ponovnim uvozom tekstilnih izdelkov po predelavi, proizvodnji ali obdelavi v Romuniji.

3. Obe pogodbenici sta se sporazumeli, da spremenita člen 3(4) Sporazuma in vneseta Protokol E, ki določa poseben režim za ponovni uvoz tekstilnih izdelkov po predelavi, proizvodnji ali obdelavi v Romuniji v Skupnost, v skladu z ustrezno zakonodajo Skupnosti. Besedili člena 3(4) in Protokola E sta priloženi k temu potrjenemu zapisniku.

4. Obe pogodbenici sta se sporazumeli, da se sprememba Sporazuma s tem potrjenim zapisnikom začasno uporablja od 1. januarja 1991.

Bruselj, 30. novembra 1990

DelegacijaRepublike Romunije

DelegacijaEvropske gospodarske skupnosti

--------------------------------------------------

Sporazum EGS-Romunija

Spremenjeni člen 3(4)

"Skupnost in Romunija se zavedata posebne narave ponovnega uvoza tekstilnih izdelkov po predelavi, proizvodnji ali obdelavi v Romuniji v Skupnost.

Za ponovni uvoz ne veljajo količinske omejitve, določene v Prilogi II, pod pogojem, da se izvede v skladu s predpisi o poslih ekonomskega pasivnega oplemenitenja, ki veljajo v Skupnosti in je upravičen do posebnega režima, opisanega v Protokolu E."

"

Protokol E

Za ponovni uvoz izdelkov, naštetih v Prilogi k temu protokolu, v Skupnost v smislu člena 3(4) tega Sporazuma veljajo določbe Sporazuma, razen če ni drugače predvideno s spodaj navedenimi posebnimi določbami.

1. Samo ponovni uvoz izdelkov, za katere veljajo posebne količinske omejitve, določene v Prilogi k temu protokolu, ki so lahko spremenjene v skladu z odstavkom 2, v Skupnost se obravnava kot ponovni izvoz v smislu člena 3(4).

2. Za ponovni uvoz, ki ga Priloga k temu protokolu ne zajema, se lahko uvedejo posebne količinske omejitve po posvetovanjih v skladu s postopki, določenimi v členu 14 Sporazuma, pod pogojem, da za zadevne izdelke veljajo količinske omejitve v skladu s Prilogo II.

3. Ob upoštevanju interesov obeh pogodbenic lahko Skupnost po svoji presoji ali v odgovor na zahtevo Romunije po členu 14 Sporazuma preuči:

(a) možnost prenosa iz ene kategorije v drugo, možnost vnaprejšnje uporabe ali možnost prenosa iz enega leta v naslednje;

(b) obseg za dodeljevanje deležev posebnih količinskih omejitev, ki niso bili izrabljeni v eni regiji Skupnosti, v drugo tako regijo.

4. Skupnost lahko avtomatično uporabi pravila o prožnosti, določena v odstavku 3, v okviru naslednjih omejitev:

(a) prenosi med kategorijami ne smejo presegati 25 % količine za kategorijo, v katero se prenos opravi [1] ;

(b) prenos posebne količinske omejitve iz enega leta v naslednje ne sme presegati 10,5 % količine, določene za leto dejanske izrabe;

(c) vnaprejšnja poraba posebnih količinskih omejitev iz enega leta v naslednje ne sme presegati 7,5 % količine, določene za dejansko leto izrabe;

(d) prenosi iz ene regije v drugo ne smejo presegati 24 % količine, določene za regijo, v katero se opravi prenos.

5. Skupnost Romunijo obvesti o vseh ukrepih, sprejetih na podlagi prejšnjih odstavkov.

6. Pristojni organi v Skupnosti posebne količinske omejitve, navedene v odstavku 1, odpišejo ob času izdaje predhodnega dovoljenja, ki ga zahteva Uredba Sveta (EGS) št. 636/82, ki ureja postopke ekonomskega pasivnega oplemenitenja. Posebne količinske omejitve se odpiše za leto, v katerem je izdano takšno predhodno dovoljenje.

7. Prenosi iz ene kategorije v drugo in kombinirani odpisi v breme iz količinske omejitve za izdelke iz skupin II in III se izračunajo v skladu s tabelo enakovrednosti v Prilogi I k Sporazumu.

8. Potrdilo o poreklu, ki ga izdelajo organizacije, ki so za to pooblaščene po romunskem pravu, se v skladu s Protokolom A k Sporazumu izda za vse izdelke, ki jih zajema ta protokol. To potrdilo vsebuje sklic na predhodno dovoljenje, navedeno v odstavku 6, kot dokaz, da je bila operacija oplemenitenja, ki ga opisuje, opravljena v Romuniji.

9. Skupnost Romuniji zagotovi imena in naslove pristojnih organov Skupnosti, ki izdajajo predhodna dovoljenja, navedena v odstavku 6, ter vzorce žigov, ki ji ti uporabljajo.

10. Brez poseganja v določbe odstavkov 1 do 9 Romunija in Skupnost nadaljujeta posvetovanja, da bi dosegli vzajemno sprejemljivo rešitev, ki bi obema pogodbenicama omogočila, da imata koristi od določb Sporazuma o poslih pasivnega oplemenitenja, in bi tako zagotovili učinkovit razvoj trgovine s tekstilnimi izdelki med Romunijo in Skupnostjo.

PRILOGA

OPT količinske omejitve za Romunijo

(Iz praktičnih razlogov so poimenovanja izdelkov v Prilogi podana v skrajšani obliki.)

Kategorija | Poimenovanje | Enote | Leto | Količinske omejitve EGS |

4 | T-majice | 1000 kosov | 1991 | 1000 |

5 | Puloverji | 1000 kosov | 1991 | 1100 |

6 | Tkane hlače | 1000 kosov | 1991 | 3300 |

7 | Bluze | 1000 kosov | 1991 | 2500 |

8 | Srajce | 1000 kosov | 1991 | 2400 |

12 | Nogavice | 1000 parov | 1991 | 5800 |

13 | Spodnje hlače | 1000 kosov | 1991 | 15500 |

14 | Moški plašči | 1000 kosov | 1991 | 1000 |

15 | Ženski plašči | 1000 kosov | 1991 | 3000 |

16 | Kostimi | 1000 kosov | 1991 | 600 |

17 | Jakne, jopiči | 1000 kosov | 1991 | 1000 |

24 | Pižame | 1000 kosov | 1991 | 300 |

26 | Obleke | 1000 kosov | 1991 | 2000 |

73 | Trenirke | 1000 kosov | 1991 | 600 |

68 | Oblačila za dojenčke | Tone | 1991 | 300 |

78 | Oblačila razen pletenih ali kvačkanih | Tone | 1991 | 300 |

Kategorija | Poimenovanje | Enota | Leto | Država članica | Regionalne količinske omejitve |

18 | Kopalni plašči | Tone | 1991 | Beneluks | 100 |

21 | Parke, vetrovke | 1000 pieces | 1991 | I | 150 |

28 | Hlače, pletene ali kvačkane | 1000 kosov | 1991 | Beneluks | 100 |

29 | Kostimi in kompleti, razen pletenih ali kvačkanih | 1000 kosov | 1991 | F I | 175120 |

69 | Kombineže in spodnja krila | 1000 kosov | 1991 | F Beneluks | 10050 |

91 | Šotori | Tone | 1991 | F | 50 |

"

[1] Vendar pa se za kategorije v skupinah II ali III prenosi med deleži kvot v okviru kvot Nemčije, Francije, Italije in Beneluksa dovolijo do 100 % kategorije, iz katere se opravi prenos.

--------------------------------------------------